شاعر، یازیچی، اسیست، کینوسناریست رامیز روشن ۱۹۴۶-جی ایل دکابرین ۱۵-ده باکینین امیرجان کندینده آنادان اولوب. آذربایجان دولت اونیورسیتتینین فیلولوگییا فاکولتهسینی(۱۹۶۴-۱۹۶۹)، مسکوا عالی سناری کورسلارینی بیتیریب (۱۹۷۶-۱۹۷۸). جعفر جببارلی آدینا "آذربایجانفیلم" کینوستودییاسیندا، "موزالان" ساتیریک کینوژورنال ایستودییاسیندا رئداکتور (۱۹۷۱)، کینوستودییانین سناری اعمالاتخاناسیندا سناریست (۱۹۷۴-۱۹۷۵)، سناری رداکسییا هئیتینین عضوو (۱۹۷۹-۱۹۸۷)، کینوستودییانین باش رئداکتورو (۱۹۸۷-۱۹۹۲) ایشلهییب. ۱۹۹۲-جی ایلدهن آذربایجان ترجمه مرکزینین باش رئداکتورودور. بیر نئچه شعر کیتابینین مؤلفیدیر.
کولت. آزذ رامیز روشنین "داریخیر" شعرینی تقدیم ائدیر:
بو نه تهر داریخماقدی،
آخی بئله کیم داریخیر؟!
جیبیمده الیم داریخیر،
آغزیمدا دیلیم داریخیر.
داریخیر قابیم-قاشیغیم،
داریخیر یورغان-دؤشییم.
ائوده قالسام، ائویم-ائشییم.
یول گئتسم، یولوم داریخیر.
یولوما قیزلار چیخسالار،
گولوب اوزومه باخسالار،
یاخاما بیر گول تاخسالار،
یاخامدا گولوم داریخیر.
هارا آتیم بو کدری؟
یوخ حسابی، یوخ قدری،
گؤرونور ممدن اؤتری
هارداسا اؤلوم داریخیر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab